Title: ประกาศกรมสรรพสามิต เรื่อง หลักเกณฑ์และวิธีการขออนุญาต การออกใบอนุญาตและเงื่อนไขว่าด้วยการ สร้างโรงบ่มใบยาเพิ่มจำนวนขึ้น ของผู้บ่มใบยาอิสระในเขตเพาะปลูกของสถานีบ่มใบยาโรงงานยาสูบ  ฉบับที่ 2 (พ.ศ. 2541)

ประกาศกรมสรรพสามิต
เรื่อง
หลักเกณฑ์และวิธีการขออนุญาต การออกใบอนุญาตและเงื่อนไขว่าด้วยการ
สร้างโรงบ่มใบยาเพิ่มจำนวนขึ้น
ของผู้บ่มใบยาอิสระในเขตเพาะปลูก
ของสถานีบ่มใบยาโรงงานยาสูบ
ฉบับที่ ๒
(พ.ศ. ๒๕๔๑)[๑]

อาศัยอำนาจตามความในมาตรา ๙ แห่งพระราชบัญญัติยาสูบ พ.ศ.
๒๕๐๙ อธิบดีกรมสรรพสามิตกำหนดหลักเกณฑ์ วิธีการและเงื่อนไขไว้ ดังต่อไปนี้

ให้ยกเลิกความในข้อ ๑ และข้อ ๔ (๕) แห่งประกาศกรมสรรพสามิต
เรื่อง หลักเกณฑ์และวิธีการขออนุญาต
การออกใบอนุญาตและเงื่อนไขว่าด้วยการสร้างโรงบ่มใบยาเพิ่มจำนวนขึ้น ของผู้บ่มใบยาอิสระในเขตเพาะปลูกของสถานีบ่มใบยาโรงงานยาสูบ
ฉบับลงวันที่ ๑๗ ธันวาคม พ.ศ. ๒๕๓๓ และให้ใช้ความต่อไปนี้แทน
ข้อ ๑ 
ผู้บ่มใบยาอิสระที่จะขออนุญาตสร้างโรงบ่มใบยาเพิ่มจำนวนขึ้นแบบชาวไร่บ่มเอง
ในเขตเพาะปลูกของสถานีบ่มใบยาโรงงานยาสูบ และนำโรงบ่มใบยาดังกล่าวเข้าสังกัดสถานีบ่มใบยาของตน
ให้ยื่นคำขอต่อสรรพสามิตจังหวัดท้องที่ที่โรงบ่มใบยาตั้งอยู่ พร้อมด้วยหลักฐาน ดังต่อไปนี้
(๑) คำขออนุญาตสร้างโรงบ่มใบยาเพิ่มจำนวนขึ้น
ของผู้บ่มใบยาอิสระในเขตเพาะปลูกของสถานีบ่นใบยาโรงงานยาสูบ
ตามแบบที่กรมสรรพสามิตกำหนด
(๒) หนังสือสัญญาการยืมเขตเพาะปลูกของสถานีบ่มใบยาโรงงานยาสูบและการโอนโรงบ่มใบยาตามแบบที่กรมสรรพสามิตกำหนด
(๓) แผนผังแสดงขนาดกว้าง ยาว สูง ของโรงบ่มใบยา
(๔) สำเนาหนังสือแสดงกรรมสิทธิ์ที่ดิน
หรือหนังสือยินยอมให้ปลูกสร้างโรงบ่มใบยาของชาวไร่บ่มเอง
(๕) สำเนาทะเบียนบ้านและภาพถ่ายบัตรประจำตัวประชาชนของชาวไร่บ่มเอง

ประกาศ ณ วันที่ ๑๖ มิถุนายน พ.ศ. ๒๕๔๑
สมชัย 
ฤชุพันธุ์
อธิบดีกรมสรรพสามิต

พรพิมล/พิมพ์/แก้ไข
๓ กรกฎาคม
๒๕๔๕

ศิรวัชร์/ปรับปรุง
๒๓ มกราคม
๒๕๖๒

[๑] ราชกิจจานุเบกษา
เล่ม ๑๑๕/ตอนที่ ๕๗ ง/หน้า ๑๑๔/๑๖ กรกฎาคม ๒๕๔๑